יום כדור הארץ אמנם כבר עבר, אבל בסופו של דבר – כל יום הוא יום טוב לדאוג לסביבה. הנה 3 גאדג’טים שיעזרו לכם לעשות זאת
Solgaard Solarbank 3-in-1
מברשת השיניים Be (קיצור ל-Beyond Electric) מהווה אלטרנטיבה לאלו מכם שדואגים לבריאות השיניים שלהם, אבל גם לאיכות הסביבה. בניגוד למברשת שיניים חשמלית שדורשת הטענה לחשמל באופן תדיר, המברשת הזו לא כוללת בתוכה סוללה והכוח המניע שלה היא אנרגיה קינטית, המבוססת על תנועה סיבובית שיש לבצע לפני השימוש (כמו בצעצועים). לאחר מכן, עליכם ללחוץ על כפתור ההפעלה ואתם מוכנים לצאת לדרך.
לדברי המפתחים, מה שמברשת ידנית עושה במשך 4 שעות – היא עושה בתוך 2 דקות בלבד. יתרה מכך, הם טוענים כי היא יעילה יותר ממברשת חשמלית בכל הקשור לניקוי פסולת מהשיניים, מניעת עששת והסרת פלאק. כמו כן, בגלל שהמברשת לא דורשת חיבור לחשמל, תוכלו לקחת אותה איתכם לחופשה בבית מלון או בטבע, ולצחצח שיניים כמו שצריך בכל מקום בעולם.
מחיר: 211 ש”ח, לא כולל משלוח לישראל
לרכישה (מימון המונים)
בקבוקי שתייה מפלסטיק הם ללא ספק נוחים וזמינים, אבל הם גם אחד הגורמים המזהמים ביותר של הסביבה של כולנו. אז נכון שבשנים האחרונות החלו יותר ויותר אנשים להשתמש בבקבוקים רב פעמיים, אבל מה עושים כשיוצאים לטיול בשטח ואין בנמצא קיוסק? Purisoo הוא בקבוק מים המיועד לשימוש רב פעמי וכולל בתוכו מסנן, כך שתוכלו להפוך כל מאגר מים לראוי לשתייה.
כדי לטהר מים עליכם למקם את חלקו התחתון של הבקבוק בתוך המים וללחוץ על המשאבה המובנית בו עד שהוא מתמלא. לאחר מכן, יש לסגור את הפייה ממנה שאבתם מים, להפוך את הבקבוק, ולשתות לרוויה. הודות לתהליך הפשוט הזה תוכלו לנקות מי ברז, גשמים, אגמים ואפילו שתן, ממתכות כבדות, חיידקי אי-קולי, סלמונלה ווירוסים למיניהם. אגב, בעזרת פילטר אחד (כלול בערכה) תוכלו לטהר עד 1,000 ליטרים של מים.
מחיר: 246 ש”ח, לא כולל משלוח
לרכישה (מימון המונים)
﻿
מטענים אלחוטיים (Power Bank) כולנו מכירים ומשתמשים בהם באופן תדיר, אבל ה-Solarbank, כפי ששמו מסגיר, יטעין את המכשירים שלכם ללא צורך בחשמל. אבל חכו, זה לא הכל – לא רק שהוא צורך אנרגיה מהשמש (מה שאומר שהוא ידידותי לסביבה) הוא גם משמש כרמקול בלוטות’, מה שהופך אותו לאידיאלי לנסיעות וחסכוני במקום שהוא תופס במזוודה או בתיק.
כאשר הסוללה טעונה במלואה, היא תספיק לכם לעד 6 הטענות של סמארטפון ולחלופין לקצת פחות מ-100 שעות ניגון של מוסיקה באמצעות הרמקול. (שעה אחת של שמש תספק לכם עד שעתיים של מוסיקה). אגב, החברה מציעה תיק תואם עם מקום ייעודי לרמקול/מטען/סוללה.
מחיר: 466 ש”ח, לא כולל משלוח לישראל
בינתיים אפשר להיכנס לרשימת המתנה, ולקבל התראה כשהמוצר יהיה זמין
﻿
יום כדור הארץ אמנם כבר עבר, אבל בסופו של דבר - כל יום הוא יום טוב לדאוג לסביבה. הנה 3 גאדג'טים שיעזרו לכם לעשות זאת